JohanHeinsen/ENO huggingface dataset:
Viborger Samler, 1841-06-22
Efter Reqvisition af de myndige Arvinger efter afgangne Enkemadame Michelsen, bliver i den bemeldte Afdøde forhen tilhørende Gaard heri Byen afholdet offentlig Auction Mandagen den 28de Dennes og følgende Dag, Formiddag Kl. 9, over den Afdødes Efterladenskaber, bestaaende i Meubler af alle Slags, Linned og Dækketøi, Sengeklæder, Kjøkken= og Bryggers=Redskaber, Kobber= og Tintøi, Vogne og andre Gaards og Avlsredskaber, nogle Køer m. m. Hobroe, den 7de Juni 1811. Jensen.
Viborger Samler, 1841-06-22
Onsdagen den 7de Juli førstkommende, Kl. 9 Formiddag, bliver efter Arvingernes Begjæring foretaget Auction paa Fastruplund over det Dødsboet efter der afdøde Proprietair Wandborg tilhørende Løsøre, bestaaende af: Schatoller, Borde, Stole, Kakkelovne, Sengeklæder, Gangklæder, Linned, Dækketøi, nogle Faar med Lam, Kobber= og Messingtøi m. m. Fiends Nørlyng Herredscontoir. Viborg, den 19de Juni F. Eberlin.
Viborger Samler, 1841-06-22
De som maatte have noget at fordre i følgende Stervboer: 1) Efter ugift Fruentimmer Maren Jørgensdatter af Harre. Enken Kirsten Knudsdatter af Northise. Røgter Søren Johansen paa Langesgaard. Maren Christensdatter og efterlevende Mand Peder Jacobsen af Sæby, indkaldes herved med 12 Ugers Varsel at anmelde og beviisliggjøre deres Fordringer for undertegnede Skifteforvalter. Ligeledes indkaldes Arvingerne efter nævnte Afdøde til inden Aar og Dag at legitimere deres Arveret og iagttage deres Tarv under Skiftet. Horn. Skive, den 26de Mai 1811.
Viborger Samler, 1841-06-22
Ved Proclama af Dags Dato, som vil blive læst for vedkommende Retter, ere Creditorerne i afdøde Selveiergaardmand Peder Nielsen Post's og forud afdøde Hustrues Dorthea Larsdatters fælles Boe af Færgehusene i Skjellet, Mau Sogn, Fleskum Herred, Aalborg Amt, indkaldte med 12 Ugers Varsel til at anmelde og bevise deres Fordringer for undertegnede Skifteforvalter. Hvilket herved endvidere bekjendtjøres. Nibe, den 7de Juni 1811. Lynge.
Viborger Samler, 1841-06-24
No. 102. 69 Aarg. Kongelig allern. privilegeret. Stifts-Tidende. Orool Forsendes med Brevposten i Danmark og Hertugdommerne. TressessegaTorsdagen den 24de Juni 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-06-24
Jndenlandske Efterretninger.
Viborger Samler, 1841-06-24
Kjøbenhavn, den 21de Junii. Den 21de De, om Eftermiddagen havde en Deputation fra Kjøbenhavns Universitet, bestaaende af Universitetets Rector, Conferentsraad Ørsted samt de fire Faculteters Decani, Professorerne Hohlenberg, Scheel, Etatsr. O. Bang og Prof. Sibbern, den Ære paa Universitetets Vegne at lykønske Deres Majestæter Kongen og Dronningen til Deres Kongl. Høiheders Kronprindsens og Kronprindsessens høie Formæling. – Universitetets Høitid i Anledning af Hs. Kgl. Høihed Kronprindsens Formæling vil finde Sted Løverdagen den 26de Juni og begynde Kl. 12. Conferentsraad Werlauff har dertil skrevet et Jndbydelsesskrift. Talen holdes af Universitetets Rector Conferentsraad Ørsted. For og efter Talen opføres en Cantate af Etatsraad Oehlenschlager, componeret af Prof. Weyse. (Da.)
Viborger Samler, 1841-06-24
Efter Forlydende har Hs. Kgl. Høihed Kronprindsens Livlæge, Dr. Lund, Ridder af Dannebroge, maattet blive tilbage i Neu-Strelitz, da et Sygdomstilfælde har hindret ham i at følge med Linieskibet. (Da.)
Viborger Samler, 1841-06-24
Efter Forlydende skal Balpare=Festligheden, efter hvilken Kjøbenhavnerne meget længes, afholdes noget sildigere end efter den første Bestemmelse, og siges at være udsat til Hendes Majestæt Dronningens Fødselsdag, næstkommende Mandag den 28de d. M. (Da.)
Viborger Samler, 1841-06-24
Paa Jndtogsdagens Aften vil Charlottenborgs Hovedfagade blive oplyst med Pramider, og smykket med et Transparent forestillende: Amor og Hymen, samt Medaillons med de høie Formæledes Navnetræk. Larsens Plads, hvor ifølge Reglementet et Musikcorps henstilles, og hvorfra udgaaer et Brohoved, der er det første fremspringende Parti paa Strømmen, vil blive decoreret med Grønt og Blomster, samt med danske og meklenborgske Flag, ligesom der paa begge Sider af Brohovedet placeres Fartøier, ornerede med Flag. - Til Jlluminationen af Raad= og Domhuset er paa hver Side af dets Hovedportal anbragt tvende store trappeformede Forhøininger, paa hvis 4 Hjørner findes Piedestale med Trepieds, og i hvis Midte sees høie Altere, paa hvilke, ligesom paa Trefødderne, brænde Flammer. Af disse Altere er det ene prydet med det danske, det andet med det meklenborgske Vaabenskjold, og behængt med Festons af Egeløv, samt Blomsterkrandse. Transparentmaleriet paa den kongl. Skydebane er anbragt paa Altanen, som danner en Sokkel, hvorpaa sees tvende Skiver med Vaabenskjoldene, samt en Jndscriptionstavle med Datum og Aarstal. Over samme sees i en, af Morgenrøden oplyst, klar Luft, en Kongeørn med opløftede Vinger, siddende paa Toppen af et Egetræ, fra hvis Grene paa begge Sider udgaae Vedbendeblade, som omslynge tvende Hymensfakler, der bære en Krands af Myrther og Roser og omgive et Skjold med Krone og Navnetrækkene af de Høie Formælede. (Da.) Det storhertugelig strelitzske Hofskuespillerselskabs Personale er allerede ankommet hertil Staden. Selskabet bestaaer af 33 Personer. Forestillingerne ville allerede begynde paa Mandag, og Selskabet er bestemt paa at blive her til i Begyndelsen af September, da dets Permission er udløbet den 15de i bemeldte Maaned.
Viborger Samler, 1841-06-24
J forrige Uge døde Dr. Jacob Hornemann Bredsdorff, Lector i Mineralogi og Botanik ved Sorø Aca dem. Den Afdøde, der i flere Aar havde lidt af Sygelighed og Askræftelse, naaede ikkun en Alder af nogle Maaneder over 50 Aar. (Da.)
Viborger Samler, 1841-06-24
Den 19de De, om Eftermiddagen døde en af vore dygtigste og meest fortjente ældre Officerer, Chefen for Jngenieurcorpset Oberst Prangen.
Viborger Samler, 1841-06-24
J Nyboder have i den seneste Tid flere Mennesker, taget sig af Dage ved at hænge sig. Forleden blev en Hængt fulgt til Jorden af en af sine Kammerater, som den næste Dag fulgte Hiins Exempel. En af Holmens Tømmermænd udbrød ved sin Kammerats Liigbegjængelse: Hm, det var dog løierligt, at de ikke kunde blive til Stadsen var forbi!" (Aalb. Av.)
Viborger Samler, 1841-06-24
2 Linieskibet Chr. d. 8de var igaar Aftes smagfuldt, illumineret, og et smukt Fyrværkerie afbrændtes paa samme. - J Aften vil der blive en General-Jllumination og alle Byens Folk ere paa Benene, og drive om fra det ene Sted til det andet. Estraden bliver allerede taget bort, da den skal, om det ellers kan skee, være væk til Kl. 9 i Aften, naar den store Tappenstreg skal gaae. . Jfølge, allerhøieste Resolution af 21de, ville alle de Underofficierer og Soldater, der paa Jndtogsdagen gjøre Tjeneste saavel i Kbhvn, som i Citadellet Frederikshavn, erholde dobbelt Lønning.
Viborger Samler, 1841-06-24
Jfølge et Brev fra Vera Cruz dateret 2de Febr., vare den danske Botaniker Liebmann og hans Reisefælle Gartner Rathsack, som fra Hamborg begave sig til Søes til Mexico, efter 56 Dages Reise ankomne til førstnævnte Stad den 7de Febr. De befandt sig begge vel, og vare sysselsatte med Forberedelserne til deres Reise i det Jndre, hvilken de to Dage derefter agtede at tiltræde, i Forening med den russiske Naturforsker, Baron Karwinsky, som tidligere i lang Tid har opholdt sig i Landet. Mexicos nærværende, næsten anarchiske, Tilstand og de uhyre Priser paa alle Fornødenheder ville lægge betydelige Hindringer i Veien, men de haabe ved Resignation, Udholdenhed og fast Villie at bekæmpe dem. De ville fornemmelig vælge Jndianernes Districter til Opholdsted, fordi man snarest kan betroe sig til deres Redelighed. (Berl. Td.) Apotheket i Rudkjøbing er i denne Tid bleven solgt. af dets hidtilværende Eier, Hr. Jocobæus, til Hr. Cand. pharm. Wenzel for den Sum 45,000 Rbd. Jgjennem Cancelliet er der under 31te Marts d. A. meddeelt allerhøieste Confirmation paa en af Biskoppen over Fyens Stift, Dr. theol. & philos. N. Faber, forfattet Fundats for et af ham, til Minde om et elsket Barn, stiftet Legat, under Navn af Elfride Fabers Legat." Legatets Capital er for Øieblikket 200 Rbd., af hvilke de 174 Rbd. ere indkomne ved Salget af en af Fundator paa første Paaskedag 1838 holdt og derefter under Titel "Forklarelsens Trøst, i Trykken udgivet Prædiken. (Hmp. Av.)J Odense skal den 1ste Juli holdes en høitidelig Bibelfest, hvormed man vil forene en SkolelærerSangfest.
Viborger Samler, 1841-06-24
Jfølge Hs. M. Kongens allerhøieste Befaling indkaldes i Aarh. Av., med 12 Ugers Varsel, alle de, som formene at have Noget at fordre i Boet efter Hs. Høihed, høisalig Prindsesse Charlotte Frederiqve, fød Hertuginde af Mechlenborg-Schwerin, til at anmelde og beviisliggjøre deres Krav for Kmhr. og Oberst Roepstorff i Horsens.
Viborger Samler, 1841-06-24
Folkefesten paa Bulbjerg afholdes Fredagen den 9de Juli. Entreen er 2 Mk. pro Persona, til at dække Udgifterne til Musik, Fyrværker a. For en god Restauration er der sørget. (Aalb. Av.)
Viborger Samler, 1841-06-24
Ved en den 8de De afholdt Generalforsamling for Thisted Amts landeconomiske Selskab bleve Lovene vedtagne, hvorpaa bestemtes, at Selskabet strax skulde træde i Virksomhed, og man haaber, i Løbet af Efteraaret at kunne lade afholde Dyrskue og Præmiepløining. (Thst. Av.) Gierningsmanden til det hos Kunst= og Handelsgartner Jensen i Aarhuus forøvede Blomstertyverie er nu opdaget og sat i Forvaring. Det var en ung Pige af et meget ufordeelagtigt Rygte. (Veile Av.)
Viborger Samler, 1841-06-24
Randers, den 22de Junii. Jgaar begravedes her den residerende Capellan til St. Mortens Kirke og Præst til Hospitalet, C. F. Schønheyder. Han ansattes i disse Embeder 1834; men siden Octbr. 1838 hjemsøgtes han af Sygdom, der forhindrede ham i at røgte Embederne i deres fulde Udstrækning. Han var en kjærlig Ægtefælle, en om Fader for sine 10 Børn, en trofast Ven og en from Lærer, i hvis Levnet man saae den Lærdom, han forkyndte, at vise sig virksom i ustrømtet Gudsfrygt. Hans Jordefærd var høitidelig: Lærerne ved Byens Almueskoler bare Liget fra Sørgehuset til Liigvognen, udtoge det igjen ved Kirkegaarden og bare det til Graven, ved hvilken Hs. Høiærv. Provst Schiønning talte om ham som det elskelige Menneske og den kjærlige Lærer, men tillige viste hvorledes Døden var ham en Vinding. – Ved allerhøieste Resolution af 15de April d. A. er der bevilget Havne væsenet i Randers et Laan af Finantskassen, stor2500 Rbd. r. S., til Anlæget af en Skibsbro ved Udbyhøi, hvilket Laan tilbagebetales og forrentes med tilsammen 6 pCt. aarlig. Ogsaa ved Mellerup og Boer Færgesteder er man nu betænkt paa, ved Anlæget af Brohoveder og Jorddæmninger at afhjælpe et meget længe følt Savn ved Reisendes og Varers Ind- og Udskibning. (Rd. Av.) Viborg. J Tirsdags Aftes gave Dhrr. Concertmester Schrumph og Violoncellist Alb. Petersen den tidligere her i Bladet bebudede Concert. Ligesom Førstnævntes Foredrag paa Violin vist kan kaldes mesterlig, saaledes var Sidstes Spil paa Violoncelle ogsaa fortrinlig, og begge Kunstnere høstede fortjent Bifald. Efter kortere Tids Sygeleie blev vor Bye i GaarAftes ved Døden berøvet en af dens ældre og agtværdige Borgere, og en i sin Stilling duelig Mand, Hattemagermester Poul Farsøe.
Viborger Samler, 1841-06-24
Udnævnelser. Under 20de De har Hs. Majestæt allernaadigst beskikket Cand. Juris Peter Jessen Broder Feddersen og Cand. Juris. Christian Frederik Prangen til Copiister i Kjøbenhavns Politiret og ved Politiets øvrige Forretninger. – Hs. Majestæt bar allernaadigst udnævnt Landvæsenscommissair J. Neeis til Justitsraad. (Formedelst de stedfundne Høi ideligheder den 2de De, er ingen Børs-Cours noteret).
Viborger Samler, 1841-06-24
Døde. Kjøbenhavn: Capitain og Ridder G. M. Halvor v. Schmidt, 48 Aar; Cand. philos. Universitetspedel F. W. Meyer. 40 Aar; Major Carl Fr. Kirchheimer; forhenv. Pakhuusforvalter ved den grønlandske Handel, Broder Brorsen, 85 Aar, Petra Nicoline Andre, 73 Aar; Sophie C. Petersen, f. Farnov, 66 Aar; Magdalene Petersen, f. Nielsen; Cathinca L. Gustmever, Portner ved Nicolai Arbeidshuus, Jens Chr. Schou; forhenv. Fyrbøder ved Politiretten Jens A. Gjendrup, 77 Aar. - Usserød: Forhenv. Vævermester ved Værket, Johan Carl G. Würzner, 57 Aar. Carlslunde Præstegaard: Andrea Th. L. Sundorph. 19 Aar. 4 Landsend ved Stege: Møller Schmiths Enke, Elisabeth, Hagen, 74 Aar. - Thim Præstegaard: Enkemad. C. S. Asmussen, 82 Aar. - Aarhuus: Toldbetjent Kæsemodels Enke, 79 Aar (af hvilke hun tilbragde de sidste 13 i sindssvag Tilstand). - Haderslev, Malermester Julius Ferdinand Romeis, 36 Aar. - Norge: Byfoged og Sorenskriver i det sydlige Norge, Peter Boertmann Voss, 61 Aar.
Viborger Samler, 1841-06-24
Med Dagvognen fra Viborg til Randers, den 23de Juni, Consul Bendixsen.
Viborger Samler, 1841-06-24
Copulerede i Kjøbenhavn, den 12te Juni, Dr. Kirkegaard og Frøken Glahn (Datter af Pastor Glahn ved GarnisonsKirken. – J Aarhuus, den 18de: Skomagermester F. Rygaard og Jfr. T. C. Richter.
Viborger Samler, 1841-06-24
ALERTISSEMENTS. Løverdagen den 26de d. M., Kl. 10 Formiddag, bliver i Henhold til den kongl. Resolution af 22de Mai 1822 det aarlige Landemode for Viborg Stift afholdt i Domkirken. Hr. Stiftsprovst Schjødte, Ridder af Dog, og Dom., prædiker. N. F. Øllgaard.
Viborger Samler, 1841-06-24
Søndagen den 27de d. M., Eftermiddag Kl. 4, holder Stiftets Bibelselskab en Generalforsamling i Viborg Domkirke, til hvilken at overvære, herved indbydes. N. F. Øllgaard. Aar 1811 den 15de Juni blev i den Kongelige LandsOver- samt Hof- og Stadsret i Kjøbenhavn afsagt Domi Sagen, Secretair og Procurator Stahlfest som Actor, contra: Tiltalte, den forhenværende Redacteur af Bladet Kjøbenhavnsposten, L. C. Grune, og saaledes kjendt for Ret: Tiltalte den forhenværende Redacteur af Bladet Kjøbenhavnsposten, L. C. Grune bør til Kjøbenhavns Fattigvæsens Hovedkasse bøde 100 Rbd. Sølv, samt være den ved Forordningen 27de September 1799 § 20 fastsatte Censur undergiven i 1 Aar. Saa betaler han og alle af Actionen lovligt flydende Omkostninger, hvorunder i Salarium til Actor, Secretair og Procurator Stahlfest 15 Rbd. og til Defensor Procurator Klein 10 Rbd., begge Deele i Sølv. Den idømte Mulct at udredes inden 15 Dage efter denne Doms lovlige Forkyndelse under Adfærd efter Loven. Hvilket herved bringes til offentlig Kundskab i Overeensstemmelse med Forordningen af 27de September 1799 – 20. Justitscomptoiret i den Kongelige Lands-Over- samt Hof og Stadsret i Kjøbenhavn, den 16de Juni 1811. Hoff.
Viborger Samler, 1841-06-24
At jeg er flyttet fra det store Torv og nu boer i D. Philipsens Gaard paa Hjørnet af lille St. Hansgade og St. Mogensgade, hvor jeg er forsynet med endeel nye og moderne Mode- og Manufacturvarer, bekjendtgjøres herved. Viborg, den 16de Juni 1811. M. N. Samson.
Viborger Samler, 1841-06-24
Lærreder, blegede og ublegede Hørlærreder fra 6 s. til 38 s., som og Hampelærreder i forskjellige Breder og i alle Fiinheder, Bielefelder dito, ere arriverede hos D. Philipsen. Et Parti hvide Varer, saasom: Shirting, Cembrinds, blegede og ublegede Halvlærreder, Stouts, Bommesie, Olmerdug og Corsettøi, faaes til meget billige Priser D. Philipsen.
Viborger Samler, 1841-06-24
Det saameget efterspurgte Maskin-Hørgarn er i D. Philipsen. flere Nr. arriveret hos Haandklæde= og Dækketøi-Dreiler, sort og figureret D. Philipsen.
Viborger Samler, 1841-06-24
Voxdug sælges billig hos Til Salg. staaer hos Kardefabriqveur Philipsen, en mahogny Damesecretair, der af Undertegnede er forfærdiget N. S. Jisager. som Mesterstykke. En meget smuk og kun lidet brugt Vienervogn, som og et næsten aldeles nyt Seletøi, kan, formedelst anden Bestemmelse, strax erholdes tilkjøbs. Adresse-Contoiret giver Anriisning. Blod-Jgler a 10 s. Stykket. L. Damgaard i Skive. bekommes hos
Viborger Samler, 1841-06-24
2 a 3 Mergelgravere kan strax faae Arbeide hos Jacobsen paa Nørgaard pr. Viborg.
Viborger Samler, 1841-06-26
No. 103. 69 Aarg.
Viborger Samler, 1841-06-26
Kongelig allerne privilegeret Viborg Stifts-Tidende. Forsendes med Brevposten i Danmark og Hertugdømmerne. manman Løverdagen den 26de Juni 1841. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1841-06-26
Nyeste Postefterretninger. Storbritannien og Jrland. London, den 18de Junii. Efter en Erklæring fra den ministerielle Journal the Globe ville der ved den forestaaende Sessionsslutning foregaae flere Forandringer i Ministeriet. Den talentfulde Sheil vil som Over-Militairdommer (Judge Advocate) afløse Sir George Grey, der har erholdt en anden Post, hvormed Sæde i Cabinettet er forenet den hidtilværende Under=Statssecretair i Ministeriet for det Jndre vil istedetfor Sheil vorde udnævnt til Vicepræsident for Handelsdepartementet, og Lord Seymour, den nuværende Secretair for det indiske Bureau, skal afløs For Maule. De ikke ministerielle Blade ville fremdeles vide, at Sir George Grey skal som Krigsminister afløse Macaulay, der skal være udseet til en høi Post i Udlandet, at Marquis af Normanby skal afløse Lord Granville som Gesandt i Paris, at Lord Morpeth skal succederLord Normanby som Jndenringsminister, og at C. J. Stanley som Statssecretair for Jrland skal indtage Lord Morpeths Plads.
Viborger Samler, 1841-06-26
De sidste Dages Parlementsforhandlinger ere næsten uden al Jnteresse. Den 16de forelagde Wakley Viscount Jngestrie det Spørgsmaaal, om det var sandt, at Lorden i Forening med flere Officierer af Sø- og Landmagten havde bivaanet det Experiment med en ny Tilintetgjørelsesmaskine, hvilket for nogle Maaneder siden var foretaget af Maskinens Opfinder, en Hr. Warner. Lorden bejaede Spørgsmaalet, og beklagede, at Sagen paa denne Maade skulde komme til offentlig Kundskab, da den, efter hans Anskuelse og Erfaring, var af saa særdeles Vigtighed, at der burde anvendes Alt for at sikkre Landet denne Opfindelse, og at man desaarsag havde bur det undgaae at gribe ind i Forhandlingerne imellem Ministeriet og Opfinderen. Lorden beraabte sig dernæst paa flere høie Officierers, navnligen paa Sir George Murrays Vidnesbyrd med Hensyn til Maskinens høist overraskende Kraft. Den sidstnævnte Officier havde i en Conference med Premierministeren - Lord Melbourne søgt at overbevise Denne og Nødvendigheden af at tilkjøbe Landet Opfindelsen. Hvad Opfinderen angik, da havde han anvendt hele sin Formue paa at bringe Maskinen til Fuldkommenhed, og i 10 Aar bestræbt sig for at vinde Regjeringen; endskjøndt Opfinderen befandt sig i en mislig occonomisk Stilling, havde han dog hidtil afviist flere fremmede Regjeringers tillokkende Tilbud, for at forbeholde Fædrelandet Opdagelsen. Ogsaa Sir Francis Burdett aflagde et fordeelagtigt Vidnesbyrd om Maskinens frygtelige Virkninger; men da der fra ministeriel Side ikke gaves nogen Erklæring, førte den stedfundne Samtale ikke til noget Resultat.
Viborger Samler, 1841-06-26
Efter Brighton Gaz, skulle Ministrene have besluttet at resignere i det Tilfælde, at Lord John Russell ikke skulde kunne drive sit Valg for City igjennem.
Viborger Samler, 1841-06-26
J Nottingham have i Anledning af det forestaaende Valg flere Uroligheder fundet Sted. Torierne have slaaet Ruderne ind i det Huus, hvor den radicale "Nottingham Review har sit Bureau; samme Skjebne havde flere Verts huse, hvori de Liberale holdt Forsamlinger. Den 16de, om Aftenen, bleve Vinduerne slaaede ind hos Stads Mayoren; mange Vertshuse - Forsamlingsteder saavel for Liberale som for Tories - spoleredes; Politiet, der vilde skride ind, fik frygtelige Prygl; Auctoriteterne maatte søge Hielp hos Militairet. Det tredie Garde-Dragoner-Regiment rykkede ud af sin Caserne, red i Trav igjennem Gaderne, og gjorde Ende paa Tumulten; Mange bleve saarede, og flere Politiofficianter mishandledes i den Grad, at man frygter for deres Liv. Efter de liberale Blade ere Torierne Skyld i Urolighedernes Udbrud, endog den liberale Candidat, Banquier Laxpent, skal have faaet Prygl.
Viborger Samler, 1841-06-26
Af "Børsenhalles Londoner-Correspondents Beretning af 18de Juni sees, at Labouchere i Anledning af et af Hutt fremsat Spørgsmaal har givet den Erklæring, at Colonialministeren Lord John Russell – og den tydske Gesandt ved Hoffet i London havde for kort Tid siden undertegnet en Protocol, der - saa haabede man - vilde føre til en tilfredsstillende Ordning af Sundtolds-Anliggendet. Overeenskomsten var endnu ei ratificeret af Kongen af Danmark, men, naar dette fandt Sted, skulde Huset erholde den fornødne Underretning derom. Laboucherudtalte tillige det tillidsfulde Haab, at alle commercielle Differentser imellem de tvende Lande vilde inden kort Tid være aldeles udjævnede. 1000 Soldater skulle fra England paa Transportskibe overføres til China; Fragten udgjør 15000 Lstl.
Viborger Samler, 1841-06-26
Royal Exchange Company i London har den 14de Juni udbetalt 10,000 Lstl., som det for sin Part havde tegnet paa Dampskibet Præsidents" Casco.
Viborger Samler, 1841-06-26
Frankerig. Paris, den 18de Junii. Lord Granville har i Morges havt en meget lang Conference med Guizot. Lorden skal igaar have erholdt meget vigtige Depescher fra Constantinopel.
Viborger Samler, 1841-06-26
Admiral Hugons Escadre har forladt Toulons Red, og kastet Anker ved de hieriske Øer, hvor det stormende Veirligt holder den tilbage. Efter en Telegraphberetning maa man ogsaa antage, at Escadren under Admiral Lasusse er afseilet til Levanten. Det er vist, at den østerrigske Gesandt i Paris havde den 15de en meget lang Conference med Udenrigsministeren i Hotel des capucinsMan vil vide med Bestemthed, at de sidste Tildragelser paa Øen Candia ere omtalte i denne diplomatiske Samtale fordi Telegrapherne strax derefter sattes i Bevægelse for at paaskynde Escadrens Udrustning m.m. Man anfører, at de Personer, der have seet Marschal Soult i de sidste Dage, have bemærket en stor Forandring i hans Ansigtstræk, hans Venner troe, at hans Sundhedstilstand, snart vil tvinge ham til at forlade Ministeriet.
Viborger Samler, 1841-06-26
Moniteuren indeholder en Artikel om den sidste Expedition. i Africa, og modsiger paa det bestemteste de af nogle Journaler anførte Rygter om en stedfunden Uenighed imellem Hertugen af Remours og Generalgouverneuren. Hertugen er iøvrigt ombord paa Dampskibet "Grondeur ankommen til Marseille.
Viborger Samler, 1841-06-26
Den 8de Juni er Gen. Bugeand i Spidsen for en ny Expeditionscolonne afmarscheret til Mascara, for paa ny at forsyne denne Plads med Proviant, derefter udføre nogle Razzias og underkaste sig Nabostammerne. Man antager, at denne Expedition vil vare en Maaned.
Viborger Samler, 1841-06-26
Fra Bugia haves gode Efterretninger. En 10 a 12 Sheik have anmodet Gen. Bugeaud om Hielp imod den mægtige Stamme Mouzaia, den eneste, der endnu er tilsinds at fortsætte Krigen imod Frankerig. Sheiks ville, at en fransk Leir skal oprettes i deres Midte; de tilbyde sig derimod at give alle de Garantier og Gidsler, man vil forlange.
Viborger Samler, 1841-06-26
Spanien. Madrid, den 11te Junii. Efter Journalerne synes det, at der i en Conference imellem Ministrene og Medlemmerne i Commissionen angaaende Formynderskabet over Dronningen, er tagen den Beslutning, at forene de Deputeredes Kammers og Senatets Commission, for i Forening at raadslaae om dette vigtige Anliggende. – Man forsikkrer iøvrigt, at de sidste fra Frankerig ankomne Depescher indeholde Erregentinde=Dronningens Svar paa det hende af Ministeriet tilstillede Andragende om at opgive Formynderskabet over hendes Børn. Salonsrygter paastaae, at Dronning Christine ikke har givet et ubetinget Afslag, men dog fremsat saadanne Betingelser, der ikke have vundet Regjeringens Bifald.
Viborger Samler, 1841-06-26
Orienten. Breve fra Wien omtale, at der i Juli Maaned skal afholdes en Conference imellem Rusland, Preussen og Østerrig, og at denne Conference isærdeleshed skal have Forviklingerne i Orienten til Gjenstand.